Luiss Enrike

Luiss Enrike Martiness Garsija (; dzimis  Hihonā, Spānijā) ir spāņu futbola treneris un bijušais futbolists. Bijis daudzpusīgs spēlētājs, varēja spēlēt gan pussarga, gan uzbrucēja pozīcijā, bijis Spānijas futbola izlases dalībnieks. Kopš 2023. gada jūlija ir Francijas Ligue 1 kluba Parīzes "Saint-Germain" galvenais treneris.

Futbolista karjera 
Karjeru sāka dzimtās pilsētas klubā Hihonas "Sporting". 1991. gadā pievienojās Madrides "Real". Ar šo klubu 1993. gadā uzvarēja Spānijas Karaļa kausa izcīņā un 1995. gadā kļuva par Spānijas čempionu. 1996. gadā pārgāja uz FC Barcelona. Tajā aizvadīja astoņas sezonas. Šajā laikā divreiz kļuva par Spānijas čempionu (1997–98, 1998–99), divreiz par Spānijas Karaļa kausa ieguvēju (1997, 1998), bet 1997. gadā ar komandu izcīnīja UEFA Kausu ieguvēju kausu un UEFA Superkausu.

Spānijas izlasē debitēja  draudzības spēlē pret Franciju. Izlases sastāvā ir piedalījies 1994., 1998. un 2002. gada FIFA Pasaules kausa finālturnīros, kā arī 1996. gada Eiropas čempionātā. Kopumā izlases rindās aizvadījis 62 spēles un guvis 12 vārtus. 1992. gada vasaras olimpiskajās spēlēs Barselonā izcīnīja zelta medaļu.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Trenera karjera 
Trenera karjeru sāka 2008. gadā kā FC Barcelona B komandas treneris. 2011. gada jūnijā kļuva par Itālijas A sērijas kluba AS Roma galveno treneri. Komanda 2011.—2012. gada sezonā ierindojās 7. vietā A sērijā un neiekļuva Eirokausos, Luiss Enrike nolēma pēc sezonas amatu atstāt. 2013. gada jūnijā kļuva par galveno treneri Spānijas klubā Celta. Savā vienīgajā sezonā ar šo klubu ieņēma 9. vietu La Liga un pēc sezonas beigām tika apstiprināts FC Barcelona galvenā trenera amatā.

Barselonas klubā nostrādāja trīs sezonas — līdz 2017. gadam. Šajā laikā divas reizes izcīnīja Spānijas čempiontitulu, uzvarot La Liga (2015. un 2016. gadā), trīsreiz uzvarēja Spānijas Karaļa kausa izcīņā, 2014.—2015. gada sezonā triumfēja UEFA Čempionu līgā. Pa reizei izcīnīja arī Spānijas superkausu, UEFA Superkausu un uzvarēja FIFA Klubu Pasaules kausā. FIFA atzina Luisu Enriki par 2015. gada labāko treneri.

2018. gada jūlijā kļuva par Spānijas izlases galveno treneri. 2019. gada jūnijā personisku iemeslu dēļ amatu atstāja, viņā vietā stājās Roberts Moreno. Tā paša gada 19. novembrī atgriezās Spānijas izlases galvenā trenera amatā. 2022. gada Pasaules kausa izcīņā Luisa Enrikes vadītā komanda zaudēja astotdaļfinālā ar rezultātu 3:0 pēcspēles 11 metru sitienos pret Maroku. Pēc šīs spēles Enrike atkāpās no amata.

2023. gada jūlijā kļuva par Ligue 1 kluba Parīzes "Saint-Germain" galveno treneri.

Sasniegumi

Spēlētāja karjera 
Real Madrid

 Spānijas La Liga: 1994–95
 Copa del Rey: 1992–93
 Supercopa de España: 1993

Barcelona

 Spānijas La Liga: 1997–98, 1998–99
 Copa del Rey: 1996–97, 1997–98
 Supercopa de España: 1996
 UEFA Kausu ieguvēju kauss: 1996–97
 UEFA Superkauss: 1997

Spānija

 Vasaras olimpiskās spēles zelta medaļa: 1992

Individuālie sasniegui

 FIFA 100

Trenera karjera 
Barcelona

 Spānijas La Liga: 2014–15, 2015–16
 Copa del Rey: 2014–15, 2015–16, 2016–17
 Supercopa de España: 2016
 UEFA Čempionu līga: 2014–15
 UEFA Superkauss: 2015
 FIFA Klubu Pasaules kauss: 2015

Individuālie sasniegumi

 La Liga gada labākais treneris: 2015
 FIFA Pasaules gada labākais treneris: 2015

Atsauces

Ārējās saites 

1970. gadā dzimušie
Astūrijā dzimušie
Spānijas futbolisti
Spānijas izlases futbolisti
Hihonas "Sporting" spēlētāji
Madrides "Real" spēlētāji
FC Barcelona spēlētāji
1992. gada vasaras olimpisko spēļu dalībnieki
1994. gada FIFA Pasaules kausa spēlētāji
1996. gada Eiropas čempionāta futbolā spēlētāji
1998. gada FIFA Pasaules kausa spēlētāji
2002. gada FIFA Pasaules kausa spēlētāji
FIFA 100
Spānijas futbola treneri
Spānijas futbola izlases treneri
2020. gada Eiropas čempionāta futbolā treneri
2022. gada FIFA Pasaules kausa treneri
Olimpiskie zelta medaļnieki futbolā
Spānijas olimpiskie zelta medaļnieki